ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 5365-e0304-142976/8-2016

Велики Црљени, 02.06.2016.

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број **89/2016 (3000/1831/2016)**, за набавку **Израда експертизе о могућности надвишења касете А од коте 116мнв до коте 119мнв за хидрауличко одлагање пепела и шљаке ТЕ Колубара**, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 1.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**: У КД сте навели да потражујете услуге вештачења. У кадровском капацитету који је постављен као услов, није нигде наведено да набројани кадрови морају бити регистровани у регистру судских вештака. Молимо да конкурсну документацију допуните у складу са горе наведеним.

**ОДГОВОР 1:** У КД је наведено да се тражи експертиза (техничко мишљење) а не вештачење надвишења или надградње депоније пепела.  Сходно томе не тражи се судско вештачење па није потребно да буду регистровани судски вештаци.

**ПИТAЊE 2:** У тачки 4.2 пословни капацитет између осталог тражите да је понуђач израдио „најмање једну студију утицаја на животну средину изградње или надвишења депоније за хидрауличко одлагање депоније пепела и шљаке“. Да ли ће Наручилац прихватити референцу понуђача за студију о процени утицаја на животну средину која третира одређене реконструкције на депонији пепела и шљаке? Напомињемо да приликом израде студије о процени утицаја на животну средину било ког пројекта у вези депоније пепела и шљаке обрађивач разматра и сагледава исте утицаје и промене у животној средини (Закон о процени утицаја на животну средину, Сл гл РС бр 69/05) без обзира да ли се ради о изградњи депоније, надвишењу депоније, реконструкцији система за транспорт хидромешавине до депоније или промени технологије депоновања. Како би Наручилац обезбедио што већу конкуренцију и једнакост Понуђача, чиме би испунио једно од основних начела јавне набавке, мислимо да овај услов треба проширити и прихватити све студије о процени утицаја на животну средину које третирају депоније пепела и шљаке

**ОДГОВОР 2:** Наручилац остаје при захтеву да се тражи бар једна референца за израду студије утицаја на животну средину изградње или надвишења депоније пепела. Конкурсном документацијом се тражи надвишење депоније пепела а не реконструкција депоније пепела.

КОМИСИЈА **89/2016 (3000/1831/2016)**